CELEX: 62013CN0465
Language: da
Date: 2013-08-27 00:00:00
Title: Sag C-465/13: Anmodning om præjudiciel afgørelse indgivet af Bundesarbeitsgericht (Tyskland) den 27. august 2013 — Europäische Schule München mod Barbara O'Leary

16.11.2013   
            
            
               DA
            
            
               Den Europæiske Unions Tidende
            
            
               C 336/7
            
         Anmodning om præjudiciel afgørelse indgivet af Bundesarbeitsgericht (Tyskland) den 27. august 2013 — Europäische Schule München mod Barbara O'Leary
   (Sag C-465/13)
   2013/C 336/17
   Processprog: tysk
   
      Den forelæggende ret
   
   Bundesarbeitsgericht
   
      Parter i hovedsagen
   
   
      Revisionsappellant: Europäische Schule München
   
      Revisionsindstævnt: Barbara O'Leary
   
      Præjudicielle spørgsmål
   
   
               1)
            
            
               Skal artikel 27, stk. 2, første punktum, i aftalen om vedtægten for Europaskolerne af 21. juni 1994 (»aftalen om Europaskolerne«) (1) fortolkes således, at lektorer, som ikke udstationeres af medlemsstaterne men ansættes af en Europaskole, er blandt de personer, der er nævnt i aftalen, og ikke — som det tekniske og administrative personale — undtaget fra ordningen?
            
         
               2)
            
            
               Såfremt Domstolen besvarer første spørgsmål bekræftende:
               Skal artikel 27, stk. 2, første punktum i aftalen om Europaskolerne fortolkes således, at bestemmelsen også omfatter spørgsmålet om lovligheden af en handling — baseret på aftalen eller regler i henhold hertil — som en skoles rektor, under udøvelsen af de beføjelser, han har fået tillagt ved denne aftale, har foretaget over for lektorerne, og som er til skade for disse?
            
         
               3)
            
            
               Såfremt Domstolen besvarer andet spørgsmål bekræftende:
               Skal artikel 27, stk. 2, første punktum, i aftalen om Europaskolerne fortolkes således, at en kontraktmæssig aftale mellem en rektor for en Europaskole og en lektor om tidsbegrænsning af lektorens ansættelsesforhold også udgør en handling fra rektorens side, som er foretaget over for lektoren, og som er til skade for denne?
            
         
               4)
            
            
               Såfremt Domstolen besvarer andet eller tredje spørgsmål benægtende:
               Skal artikel 27, stk. 2, første punktum, i aftalen om Europaskolerne fortolkes således, at det deri omhandlede klagenævn har enekompetence i første og sidste instans til, når de administrative retsmidler er opbrugt, at træffe afgørelse om tvister om tidsbegrænsning af en arbejdskontrakt, som en rektor for en Europaskole indgår med en lektor, når aftalen om tidsbegrænsning først og fremmest beror på nr. 1.3 i statutten for lektorer, der er ansat efter den 31. august 1994 (»statutten for lektorerne«), hvori Det Øverste Råd har bestemt, at der indgås etårige arbejdskontrakter?
            
         
      (1)  EFT 1994 L 212, s. 3.